CELEX: C2007/140/53
Language: mt
Date: 2007-06-23 00:00:00
Title: Kawża T-123/07: Rikors ippreżentat fis- 17 ta' April 2007 — Siemens Transmission & Distribution vs Il-Kummissjoni tal-Komunitajiet Ewropej

23.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 140/31
            
         Rikors ippreżentat fis-17 ta' April 2007 — Siemens Transmission & Distribution vs Il-Kummissjoni tal-Komunitajiet Ewropej
   (Kawża T-123/07)
   (2007/C 140/53)
   Lingwa tal-kawża: il-Ġermaniż
   Partijiet
   
      Rikorrenti: Siemens Transmission & Distribution (Manchester, ir-Renju Unit) (rappreżentanti: H. Wollmann u F. Urlsberger, avukati)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla l-Artikolu 1 tad-deċiżjoni kkontestata safejn jgħid li r-rikorrenti kisret l-Artikolu 81 KE u /jew l-Artikolu 53 tal-Ftehim taż-ŻEE waqt il-perijodu bejn il-15 ta' April 1988 sat-13 ta' Diċembru 2000, bejn l-1 ta' April 2002 sad-9 ta' Ottubru 2002, u bejn l-21 ta' Jannar 2004 sal-11 ta' Mejju 2004;
            
         
               —
            
            
               tannulla l-Artikolu 2 tad-deċiżjoni kkontestata safejn tikkonċerna lir-rikorrenti;
            
         
               —
            
            
               sussidjarjament, tnaqqas il-multa imposta mill-Artikolu 2(1) tad-deċiżjoni kkontestata għal ammont ta' mhux iktar minn EUR 1,100,000;
            
         
               —
            
            
               tikkundanna lill-Kummissjoni tal-Komunitajiet Ewropej tbati l-ispejjeż.
            
         Motivi u argumenti prinċipali
   Ir-rikorrenti tikkontestata d-Deċiżjoni tal-Kummissjoni ta' l-24 ta' Jannar 2007, C (2006) 6762 finali, fil-każ COMP/F/38.899 — switchgear insulat bil-gass. Fid-deċiżjoni kkontestata, ġew imposti multi fuq ir-rikorrenti u impriżi oħra għall-ksur ta' l-Artikolu 81 KE kif ukoll l-Artikolu 53 tal-Ftehim taż-ŻEE. Skond il-Kummissjoni r-rikorrenti ħadet sehem f'sensiela ta' ftehim u prattiċi miftiehma fir-rigward tas-settur tas-“switchgear insulat bil-gass”.
   In sostenn tar-rikors tagħha, ir-rikorrenti ssostni qabel kollox il-ksur ta' l-Artikolu 81(1) KE, ta' l-Artikolu 23(2) u (3), tar-Regolament (KE) tal-Kunsill Nru 1/2003 (1), tas-16 ta' Diċembru 2002, kif ukoll ta' l-Artikolu 25 ta' dan ir-Regolament. F'tali kuntest, ir-rikorrenti tilmenta li l-multa imposta fuqha hija iktar minn 10 % tal-qliegħ għas-sena ta' negozju preċedenti għad-deċiżjoni. Ir-rikorrenti ssotni wkoll li l-konvenutata ma evalwatx sew id-dewmien tal-ksur minn naħa tar-rikorrenti stess. Barra minn hekk, fir-rigward tal-perijodu qabel is-16 ta' Lulju, dan kien diġà ġie preskritt. Għaldaqstant, il-Kummissjoni ddeċidiet mingħajr provi konklużivi li l-ksur allegat kellu bħala għan jew bħala effett ir-restrizzjoni tal-kompetizzjoni fil-Komunità sal-13 ta' Diċembru 2000. Fl-aħħar, fil-kuntest ta' l-ewwel motiv jiġi ssotnut li r-rikorrenti ġiet akkużata inġustament li pparteċipat f'akkordju wara l-2002.
   Fit-tieni lok, ir-rikorrenti tafferma li l-Kummissjoni kienet kisret forom sostanzjali. F'dan ir-rigward, ir-rikorrenti tilmenta l-ksur tad-dritt li tinstemgħa.
   
      (1)  Regolament tal-Kunsill (KE) Nru 1/2003, tas-16 Diċembru 2002, fuq l-implementazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat [KE] (ĠU 2003, L 1, p. 1)